L 316/54
(18)
SL
Uradni list Evropske unije
8.12.2022
V skladu s členom 27(2) osnovne uredbe so bila z vsemi znanimi zadevnimi proizvajalci izvozniki in turškimi organi opravljena posvetovanja o izbiri vzorca.
1.6 Pripombe v zvezi z izbiro vzorca (19)
Komisija je prejela pripombe sodelujočih izvoznikov, tj. družb Selina Balık İşleme Tesisi İthalat İhracat ve Ticaret A.Ş. (v nadaljnjem besedilu: Selina Balik) in Kılıç Deniz Ürünleri Üretimi İhracat İthalat ve Ticaret A.Ş. (v nadaljnjem besedilu: Kilic Deniz), ki sta zahtevala vključitev v vzorec.
(20)
Komisija je obravnavala zahtevke v obvestilu, ki je bilo vloženo v odprti spis 22. oktobra 2021.
Kot je bilo pojasnjeno v obvestilu, sta bila oba zahtevka zavrnjena, ker je bil vzorec izbran na podlagi največje reprezentativne količine izvoza, ki jo je bilo mogoče ustrezno preiskati v razpoložljivem času.
(21)
Družbi Selina Balik in Kilic Deniz nista bili med največjimi proizvajalci izvozniki, zato tudi vključitev teh družb v vzorec ne bi znatno povečala reprezentativnosti vzorca, lahko pa bi preprečila pravočasno dokončanje preiskave.
(22)
Danska organizacija za akvakulturo (v nadaljnjem besedilu: DAO), ki zastopa proizvajalce šarenke v Uniji, je 11. novembra 2021 poslala dopis, v katerem je zahtevala, naj Komisija v vzorec vključi manjše gojitelje postrvi iz Turčije, saj so se sheme subvencij spremenile tako, da imajo manjši gojitelji več ugodnosti kot večji.
DAO je v zvezi s tem ugotovila, da so spremembe shem neposrednih subvencij, zlasti uvedba omejitev proizvodnje, dejansko povečale subvencioniranje manjših gojiteljev.
(23)
DAO je od Komisije zahtevala, naj spremeni metodologijo izbire vzorca in ne izbere največje količine izvoza, ki bi jo bilo mogoče ustrezno preiskati, temveč naj izbere statistično veljaven vzorec, ki bi po njenem mnenju natančno predstavljal raznolikost turških proizvajalcev postrvi.
Vendar DAO ni predlagala nobenega določenega sodelujočega izvoznika, ki bi ga bilo treba vključiti v vzorec.
(24)
Komisija je zahtevek zavrnila, ker informacije o vzorčenju, ki so jih zahtevali izvozniki, niso vsebovale informacij, na podlagi katerih bi Komisija lahko na tak način izbrala vzorec.
(25)
Spremembe v shemah neposrednih subvencij, kot so navedene v oddelku 4 spodaj, so se pokazale pri izračunu ugodnosti.
1.7 Zahtevki za individualni znesek subvencij, proti katerim se lahko uvedejo izravnalni ukrepi, za družbe, ki niso vključene v vzorec (v nadaljnjem besedilu: individualna preiskava) (26)
Komisija je po začetku preiskave v skladu s členom 27(3) osnovne uredbe prejela dva zahtevka za individualni znesek subvencij, proti katerim se lahko uvedejo izravnalni ukrepi.
Zahtevka sta bila vložena v obliki izpolnjenega vprašalnika.
(27)
Prvi zahtevek je poslala družba Selina Balik.
(28)
Komisija je sprejela njen zahtevek za individualno preiskavo, ker je že pregledovala položaj družbe v vzporednem vmesnem pregledu v zvezi z istim izdelkom.
Vmesni pregled se je začel 5. februarja 2021 (7).
Vendar je družba Selina Balik umaknila zahtevek za pregled, Komisija pa je pregled zaključila 10. marca 2022 (8).
(29)
Družba Selina Balik je predložila v celoti izpolnjen vprašalnik z enakim obdobjem preiskave v zvezi s pregledom, kot je OPP (koledarsko leto 2020) tega vmesnega pregleda.
Strinjala se je, da se predložene informacije uporabijo v sedanjem pregledu.
Komisija je večinoma že preverila predložene informacije, saj ni bilo opravljeno le navzkrižno preverjanje na daljavo.
(30)
Vse informacije so bile tako na voljo že na začetku te preiskave, zato se preiskava položaja družbe Seline Balik za namene sedanjega pregleda ni štela za preveč obremenjujočo.
(7) UL C 40, 5.2.2021, str. 12. (8) UL L 83, 10.3.2022, str.
60.